als_Latn dik_Latn sag_Latn
Seku Kamara prej 18 muajsh është pjesë e Besëlidhjes, ndërkohë që për 19-vjeçarin sezoni i fundit ka qenë mjaft i mirë në aspektin personal.
Sulmuesi anësor ka arritur të shënojë 9 gola, duke qenë shënuesi më i mirë për skuadrën e tij. Kjo ka bërë që ai të bjerë në sy dhe të ketë disa oferta, jo vetëm nga Superiorja, por edhe nga ekipe të huaja.
Sipas “Sport Ekspres”, për sulmuesin nga Guinea është bërë një ofertë zyrtare nga Zoria Luhansk, ekip ukrainas që para tri vitesh ishte në Shqipëri si kundërshtar i Laçit në kupat e Europës.
Tashmë do të jetë Besëlidhja ajo që do të ktheje një përgjigje për skuadrën ukrainase, e cila u rendit vjet e treta në kampionat dhe do të luajë në Europa League.
als_Latn als_Latn als_Latn als_Latn